บ้านเลขที่ 58 ได้ทำเรื่องขอให้ทางสำนักงานเขตดอนเมืองมาดำเนินการเก็บขยะให้ที่ล้านเมื่อวันที่ 27 พ.ค. 2567 ทางสำนักงานเขตเริ่มเข้ามาเก็บขยะที่บ้านวันที่ 5 มิถุนายน (เพราะแจ้งเรื่องไปใน traffyfondue ทางสำนักงานเขตจึงรีบเข้ามาเก็บขยะให้) 


ก่อนหน้านั้นที่อยู่ที่บ้านเลขที่ 58 ไม่เคยได้รับบริการจากสำนักงานเขตดอนเมืองเลยในเรื่องของการเก็บขยะ ต้องนำขยะไปทิ้งที่บ้านที่จังหวัดปทุม และที่ที่ทำงานสลับกันไปตามโอกาส ไม่เคยทิ้งในเขตของสำนักงานเขตดอนเมืองเลย แต่วันนี้ไปจ่ายเงินค่าขยะหลังจากใช้บริการมาครบ 1 เดือน ทางสำนักงานเขตดอนเมือง เรียกเก็บเงินค่าขยะย้อนหลัง เป็นทั้งหมด จำนวน 960 บาท (ย้อนหลัง 4 ปี) และเก็บค่าบริการตามปีงบประมาณด้วย ทางผู้ใช้บริการรู้สึกว่าทางสำนักงานเขตดอนเมืองเอาเปรียบผู้ใช้บริการมากในเรื่องการเรียกเก็บค่าบริการย้อนหลัง ทั้งในเรื่องไม่เคยเข้ามาเก็บขยะ พอไปทำเรื่องให้เก็บขยะ ก็ไม่มาเก็บอยู่ดี จนต้องแจ้งใน traffyfondue จึงรีบเข้ามาเก็บขยะให้ที่บ้าน 

ทางสำนักงานเขตถามว่าเข้ามาอยู่บ้านปีไหน แจ้งไปว่า 3 ปีแล้ว ทางสำนักงานเขตจึงเก็บเงินค่าขยะย้อนหลัง ทั้งๆที่ทางสำนักงานเขตไม่เคยมาบริการเก็บขยะเลย แบบนี้ไม่ยุติธรรม วันนี้ก็ได้จ่ายไปตามที่สำนักงานเขตแจ้ง จำนวน 4 ปี 960 บาท ยอมจ่ายไป เพราะคิดว่าจะแจ้งให้ทางกรุงเทพมหานครช่วยดำเนินการ เพราะสำนักงานเขตยืนยันว่าต้องจ่ายย้อนหลัง